24.2.2023
SK
Úradný vestník Európskej únie
C 68 A/9
2.4.
Testy Ak spĺňate podmienky účasti a patríte medzi najlepších uchádzačov v hodnotení kvalifikácií (ak existuje), budete pozvaní na testy.
Všetky testy sú vyraďovacie a účasť na nich je povinná.
Maximálny počet uchádzačov pripustených na testy je stanovený v oznámení.
Opis a postup hodnotenia testov sú uvedené v oznámení.
Technické špecifikácie – Testy online (dotazník s voliteľnými odpoveďami a písomný test) Pri testoch organizovaných online Európsky parlament využíva služby poskytovateľa služieb.
Budete preto potrebovať počítač (stolový počítač alebo notebook) s týmito technickými požiadavkami: — operačný systém Microsoft Windows 10 a novší alebo Apple OS X 10.13 a novší pre Mac; — kapacita 1 GB voľného priestoru na pevnom disku; — kamera na prednej strane, pripojená k počítaču alebo zabudovaná; — pripojenie na internet; — 4 GB pamäte RAM.
O všetkých prípadných zmenách minimálnych technických požiadaviek vyplývajúcich z aktualizácie softvéru dostanete informácie ešte pred testami.
Operačné systémy XP, Vista a staršie, Windows 10 S, Windows ARM (RT), MacOS starší ako 10.11, iOS (iPad, iPhone), Android, Chromebook, Virtual Machine, Linux (Debian, Ubuntu atď.) a 32-bitové operačné systémy nie sú prípustné.
Potrebné sú aj administrátorské prístupové práva k počítaču alebo notebooku, aby bolo možné počas trvania testu zablokovať prístup ku všetkým aplikáciám (dokumentom, iným programom, webovým stránkam atď.) okrem aplikácie poskytovateľa služieb.
Musíte sa uistiť, že vo vašom počítači je nastavený správny dátum a čas a vhodné rozlíšenie obrazovky.
Aplikáciu musíte čo najskôr stiahnuť, nainštalovať, skontrolovať a otestovať (aspoň týždeň pred testom).
Na otestovanie aplikácie sa vám po jej nainštalovaní a prihlásení sa do nej zobrazí výzva na absolvovanie simulačného testu.
Táto skúška technických požiadaviek je povinná a musí sa vykonať na počítači, ktorý sa použije v deň testu.
Skúška technických požiadaviek nebude hodnotená.
Umožní vám oboznámiť sa s aplikáciou a jej používaním.
Počas testu je nutné deaktivovať akýkoľvek antivírus na notebooku alebo stolovom počítači.
Ak v ktoromkoľvek štádiu výberového konania narazíte na technický problém, informujte o tom oddelenie výberu talentov prostredníctvom vášho účtu Apply4EP, pričom zreteľne uveďte číslo a názov výberového konania a opíšte problém, s ktorým ste sa stretli, aby sme ho mohli preskúmať a prípadne prijať opatrenia na jeho nápravu.
V deň testu: Počas testu sa zariaďte tak, aby ste nemuseli odísť od počítača.
Viac informácií o priebehu testu a o tom, čo robiť a nerobiť počas testu, nájdete v informáciách, ktoré vám budú zaslané spolu s pozvánkou na test.
Ak sa počas testu vyskytne problém, okamžite kontaktujte poskytovateľa služby telefonicky na čísle + 33 176411488, aby sa problém mohol vyriešiť a aby ste mohli pokračovať v teste.
Ak uchádzač odstúpi od výberového konania, jeho testy sa nehodnotia.
Dátum a čas uvedené v pozvánke na písomný test (alebo dotazník s voliteľnými odpoveďami) online sú jediným možným dátumom a časom.
Ak test nemôžete absolvovať, nebude vám poskytnutý iný termín.
Aj keď sa z organizačných dôvodov testy uskutočnia v ten istý deň, budú hodnotené v poradí uvedenom v oznámení.
Ak uchádzač v niektorom z testov nedosiahne požadovaný minimálny počet bodov, výberová komisia nebude ďalší test hodnotiť.
2.5.
Zoznam vhodných uchádzačov Zoznam vhodných uchádzačov sa zverejní s menami.